ดาวโจนส์ปิดพุ่ง/น้ำมัน,ทองคำบวก
หุ้นดาวโจนส์ปิดพุ่ง 464.28 จุด คลายกังวลเงินเฟ้อ ด้านราคาน้ำมันเพิ่มขึ้น 43 เซนต์ ขณะที่ทองคำบวก 4.90 ดอลลาร์
11 มี.ค. 2564

ดัชนีเฉลี่ยอุตสาหกรรมดาวโจนส์ปิดที่ 32,297.02 จุด เพิ่มขึ้น 464.28 จุด หรือ +1.46% ดัชนี เอสแอนด์พี 500 ปิดที่ 3,898.81 จุด เพิ่มขึ้น 23.37 จุด หรือ +0.60% ดัชนี แนสแดคปิดที่ 13,068.83 จุด ลดลง 4.99 จุด หรือ -0.04%
ดัชนีดาวโจนส์ตลาดหุ้นนิวยอร์กปิดพุ่งขึ้นทำนิวไฮที่เหนือระดับ 32,000 จุดเมื่อวันที่ 10 มี.ค. ขานรับสภาผู้แทนราษฎรสหรัฐมีมติผ่านร่างกฎหมายกระตุ้นเศรษฐกิจวงเงิน 1.9 ล้านล้านดอลลาร์ที่นำเสนอโดยประธานาธิบดีโจ ไบเดน นอกจากนี้ ตลาดยังได้รับแรงหนุนจากการที่นักลงทุนคลายความกังวลเกี่ยวกับภาวะเงินเฟ้อ หลังสหรัฐเผยดัชนีราคาผู้บริโภค (CPI) ขยับขึ้นเพียงเล็กน้อยในเดือนก.พ.
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน เพิ่มขึ้น 43 เซนต์ ปิดที่ 64.44 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม เพิ่มขึ้น 38 เซ็นต์ ปิดที่ 67.90 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนเมษายน เพิ่มขึ้น 4.90 ดอลลาร์ ปิดที่ 1,721.80 ดอลลาร์ต่อออนซ์